Urumea pilotalekua

Urumea pilotalekua Donostiako antzinako frontoia izan zen, Ramon Maria Lili pasealekuan zegoena. 1926an inauguratu zuten, eta 1969an eraitsi. 

 Historia 
Urumea pilotalekua 1926ko uztailaren 17an inauguratu zen. Lehenbiziko urteetan, 1935 arte, zesta punta partidak egin ziren. Handik aurrera, erremontelariak aritu ziren bertan, Abrego I.a barne. 1940an berritu, eta 1941eko ekainaren 12an berriro inauguratu zuten. 1968 arte egon zen irekia.

1969an eraitsi zuten, eta orubean Rafael Moneo, Javier Marquet, Xabier Unzurrunzaga eta Luis Zulaika arkitektoek diseinatutako Urumea eraikina egin zen.

 Ezaugarriak 
Honako neurriak zituen:
 luzera, 54,20 metro 
 frontisaren zabalera, 12,45 metro
 kantxaren zabalera, 10,50 metro
Jokalekuaren parean harmaila handia zuen, eta beste hiru solairu gehiago. Denera, 980 ikuslerendako tokia zuen.

 Erreferentziak 

 Kanpo estekak 

Kategoria:Gipuzkoako pilotalekuak
Kategoria:Donostiako kirol instalakuntzak
Kategoria:Groseko eraikinak
Kategoria:1926an amaitutako eraikinak